หุ้นต่ำสิบขึ้นยกแผงโมนิก้าและทีมงาน
*ถ้าวิเคราะห์ข้อมูลแบบถึงลูกถึงคน “โมนิก้า” ขอทิ้งน้ำหนักไปที่เรื่องของการถอนไฟลิ่งของบริษัทจดทะเบียนต่างๆ ที่เกิดขึ้นในช่วง 1 สัปดาห์ผ่านมา เพราะมีอะไรให้คิด และวิเคราะห์มากมาย แถมเหตุผลที่ทำให้แต่ละรายต้องถอนตัวออกไปก่อนกำหนดก็แตกต่างกันไป จึงกลายเป็นประเด็นที่เดี๊ยนให้ความสนใจมากเป็นพิเศษ เพราะมันหมายถึงสถานการณ์ของหุ้นน้องใหม่ไม่ปกติเสียแล้วเจ้าค่ะ
6 ส.ค. 2558

*ถ้าวิเคราะห์ข้อมูลแบบถึงลูกถึงคน “โมนิก้า” ขอทิ้งน้ำหนักไปที่เรื่องของการถอนไฟลิ่งของบริษัทจดทะเบียนต่างๆ ที่เกิดขึ้นในช่วง 1 สัปดาห์ผ่านมา เพราะมีอะไรให้คิด และวิเคราะห์มากมาย แถมเหตุผลที่ทำให้แต่ละรายต้องถอนตัวออกไปก่อนกำหนดก็แตกต่างกันไป จึงกลายเป็นประเด็นที่เดี๊ยนให้ความสนใจมากเป็นพิเศษ เพราะมันหมายถึงสถานการณ์ของหุ้นน้องใหม่ไม่ปกติเสียแล้วเจ้าค่ะ
*คิดดูแล้วกัน..ตอนนี้มี 5 บริษัทที่ขอถอนตัว และในจำนวนนี้มีอยู่ 3 รายที่ขอปรับโครงสร้างผู้ถือหุ้นใหม่ หลังจากเจอสถานการณ์เศรษฐกิจกดดันอย่างหนักหน่วง จึงขอไปแต่งตัวให้พร้อมก่อนเข้าตลาดหุ้นอีกครั้ง บวกกับพรายกระซิบแอบได้ยินที่ปรึกษาทางการเงินบ่นพึมพำเกี่ยวกับเรื่องเศรษฐกิจถดถอย “อุยร้อยจุด” คิดว่าเรื่องนี้เกี่ยวโยงกับนโยบายเศรษฐกิจที่ไม่เป็นโล้เป็นพายอะป่าว!
 *อีกหนึ่งรายที่เพิ่งถอนตัวสดๆ ร้อนๆ ในเที่ยวนี้ได้แก่ บมจ. อัครา รีซอร์สเซส  ซึ่งทำธุรกิจเหมืองแร่ทองคำ โดยให้เหตุผลว่า ราคาทองคำในปัจจุบันไม่เอื้อต่อการเสนอขายหุ้น IPO แต่ยืนยันว่า ในอนาคตจะเอาเข้าตลาดหุ้นให้ได้ เพื่อเปิดโอกาสให้แมงเม่าร่วมเป็นหุ้นส่วนเหมืองแร่ทองคำของคนไทย “โมนิก้า” ถึงอยากรู้ว่า บล.เมย์แบงก์ มีความคิดเห็นต่อเรื่องนี้อย่างไร เพราะดีลนี้เอาหุ้นเดิมออกมาขายกว่า 240 ล้านหุ้นเลยนะคะ
*ส่วนรายล่าสุดอย่าง บมจ.เจ้าพระยามหานคร ซึ่งดำเนินธุรกิจเกี่ยวกับอสังหาริมทรัพย์ ทั้งแนวนอนและแนวตั้ง ก็ขอถอนไฟลิ่งออกจากสำนักงาน ก.ล.ต. พร้อมกับให้เหตุผลว่ากำลังอยู่ในระหว่างเปลี่ยน FA รายใหม่ จากเดิมที่ใช้บริการของ บล.เอเซีย พลัส  “โมนิก้า” ถือเป็นอีกหนึ่งเหตุการณ์ที่น่าสนใจเป็นอย่างยิ่ง เพราะการเปลี่ยนม้ากลางศึกทำให้ผู้คนจินตนาการไปว่า “ป๋าก้อง” ไปทำอะไรให้ลูกค้าโมโหถึงขนาดขอแยกทางเดิน (พวกสอดรู้สอดเห็นอยากรู้กันเหลือเกิน)..อิอิอิ
 *เม้าท์ถึงเหตุการณ์ของชาวบ้านเยอะเกินไปแล้ว “โมนิก้า” ขอนำทุกท่านเข้าสู่หุ้นรายตัวที่ทำให้แฟนคลับช็อกตาตั้งกันดีกว่า โดยเฉพาะในรายของ MAX จู่ๆ กระชากขึ้นมาปิดที่ 0.22 บาท บวกไป 0.02 บาท หรือขึ้นไป 10% ด้วยมูลค่าการซื้อขาย 100 ล้านบาท มันเป็นสถานการณ์ที่ไม่เคยเห็นในรอบ 4 เดือน แถมมีวอลุ่มซัพพอร์ตเข้ามาอย่างหนาแน่น เดี๊ยนเม้าท์ได้ทันทีว่า นี่เป็นจังหวะของนักเสี่ยงโชคที่ถนัดเล่นหุ้นต่ำสิบนะจะบอกให้
*เหมือนกับในรายของน้องเป๋ PAE พอประกาศกร้าวว่า ทุกอย่างยังดำเนินไปตามแผน และมีการชี้แจงข้อสงสัยทั้งหมดแก่สังคมชาวหุ้น แรงซื้อก็เริ่มไหลกลับเข้ามาอย่างต่อเนื่อง จนราคาหุ้นวิ่งขึ้นมาปิดที่ 0.36บาท บวกไป 0.04 บาท หรือขึ้นไป 12.50%  ด้วยมูลค่าการซื้อขาย 340 ล้านบาท “โมนิก้า” ถือเป็นเกมหุ้นที่กลุ่มนักลงทุนรายใหญ่เริ่มวัดกำลังกันอีกรอบไงล่ะค่ะ
*เช่นเดียวกับในรายของหุ้นสุดฮอตอย่าง LIVE ซึ่งมีกลุ่มคนรายใหญ่เข้ามาข้องเกี่ยวกันหลายฝ่าย ซึ่งแต่ละฝ่ายก็เป็นกลุ่มที่มีหน้ามีตากันทั้งนั้น “โมนิก้า” จึงขอให้เวลากลุ่มคนดังกล่าวแสดงฝีมือสักหน่อย หลังจากนั้นค่อยมาตัดสินความสามารถของกลุ่มคนทั้งหมดว่า “เจ๋งจริงไหม?” ล่าสุดหุ้นวิ่งขึ้นมาปิดที่ 0.80บาท บวกไป 0.06บาท หรือขึ้นไป 8% ด้วยมูลค่า128 ล้านบาท เดี๊ยนบอกได้แค่ว่า มันเป็นจังหวะของการโหนกระแสเจ้าค่ะ
*สำหรับในรายของ WIIK เป็นอะไรที่น่าติดตามชมเป็นอย่างยิ่ง บวกกับหุ้นขยับขึ้นอย่างร้อนแรง 2 วันติดๆ “โมนิก้า” ถึงมีอารมณ์คล้อยตามในทันที เพราะเป็นทราบกันดีว่า รอบที่แล้วก็ดันราคาหุ้นขึ้นไปถึง 4 บาท ขณะที่วานนี้หุ้นปิดแค่ระดับ 3.50 บาท บวกไป 0.34บาท หรือขึ้นไป 10.70% ด้วยมูลค่าการซื้อขาย 180 ล้านบาท มันเป็นสถานการณ์ที่น่าลองดูสักตั้งนะคะ
*เหมือนกับในรายของ POLAR ดูไปดูมาก็เป็นทางเลือกที่น่าสนใจไม่ใช่น้อย และเหตุผลของการเข้าเล่นเที่ยวนี้ก็คล้ายๆ กับกรณีข้างต้น บวกกับวานนี้มีแรงซื้อไหลเข้ามาต่อเนื่อง หุ้นก็เลยพุ่งขึ้นมาปิดที่ 0.16บาท บวกไป 0.02บาท หรือขึ้นไป 14% ด้วยมูลค่าการซื้อขาย 190 ล้านบาท “โมนิก้า” มองเรื่องที่เกิดขึ้นทั้งหมดเป็นเรื่องของจังหวะที่เวียนมาบรรจบพอดีนะจ๊ะ
*ส่วนหุ้นน้องใหม่ไฟแรง ASEFA โชว์ฟอร์มได้ค่อนข้างดีเมื่อเทียบกับภาวะการลงทุนที่ผันผวน และถ้ามองถึงส่วนต่างราคาหุ้นที่เกิดขึ้นในเที่ยวนี้ ย่อมเป็นแรงกระตุ้นให้เหล่านักเล่นหวนเข้ามาเล่นกันอีกรอบ เพราะเมื่อนำมาเทียบกับราคา IPO  3.70 บาท  กับราคาล่าสุดปิดที่ 5.95บาท บวกไป 2.25บาท หรือขึ้นไป 60%  ด้วยมูลค่า 4 พันล้านบาท มันยังมีแก๊ปให้เล่นต่ออีกหลายช็อตนะจะบอกให้